Litereerimine
Litereerimine on suulise kõne kirjapanek. Tulemteksti oodatavast funktsioonist sõltub kirjapaneku täpsus. Litereerimist kasutatakse näiteks folkloristikas, lindistatud materjali fikseerimisel kirjaliku tekstina. Litereerimist kasutatakse keeleteaduses suulise kõne korpuse loomiseks, mille abil uurida kõneldud keelt. Keeleteaduses litereeritakse kõne võimalikult täpselt, märkides üles ka näiteks kõneleja häälduse eripärad, pausid jne.